
REPUBLICA MOLDOVA
RAIONUL CIMIŞLIA
CONSILIUL ORĂŞENESC CIMIŞLIA
4101, bd. Ştefan cel Mare 14, orașul Cimişlia, tel.: 0241 22842; 0241 22187
www.cimislia.md; e-mail: secretar.consiliu@cimislia.md                                                            

                                                              DECIZIE                                          PROIECT
nr. 04/01
din _____.07.2026

[bookmark: _Hlk233811941]„Cu privire la amalgamarea voluntară 
a unităților administrativ-teritoriale 
[bookmark: _Hlk233787947]orașul Cimișlia, satele Ciucur-Mingir, 
Topala, Cenac și comunele Ecaterinovca, Javgur și Gradiște” 

În temeiul art. 14 alin. (2) lit. k¹) din Legea nr. 436/2006 privind administrația publică locală, în conformitate cu prevederile art. 5, 6, 8, 10 și 11 din Legea nr. 225/2023 privind amalgamarea voluntară a unităților administrativ-teritoriale, precum și ale pct. 25, 39, 40 și 43 din Metodologia privind amalgamarea voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare, având în vedere Decizia Consiliului orășenesc Cimișlia nr. 02/20 din 01.04.2026 „Cu privire la inițierea procesului de amalgamare voluntară”, precum și Decizia Consiliului orășenesc Cimișlia nr. 03/06 din 24.06.2026 „Cu privire la modificarea Deciziei nr. 02/20 din 01.04.2026 „Cu privire la inițierea procesului de amalgamare voluntară”, prin care lista unităților administrativ-teritoriale participante la procesul de amalgamare voluntară a fost completată cu comuna Javgur, raionul Cimișlia, ținând cont de deciziile consiliilor locale ale unităților administrativ-teritoriale participante privind inițierea procesului de amalgamare voluntară și desemnarea reprezentanților în Grupul de Lucru Comun, 
ținând cont că Grupul de Lucru Comun a examinat materialele aferente procesului de amalgamare voluntară, a elaborat proiectul deciziei privind amalgamarea voluntară și a aprobat înaintarea acestuia spre consultare publică și spre examinare de către consiliile locale participante,
constatând că unitățile administrativ-teritoriale participante formează un teritoriu continuu, iar populația cumulată a acestora este dne 13.927 de locuitori, conform datelor oficiale furnizate de Biroul Național de Statistică, precum și că, în urma aplicării criteriilor și a modului de selectare a centrului administrativ al UAT amalgamate, stabilite la art. 6 din Legea nr. 225/2023 și în anexa nr. 1 la Metodologie, orașul Cimișlia a obținut cel mai mare punctaj dintre unitățile administrativ-teritoriale participante la procesul de amalgamare, luând în considerare documentul „Viziunea cu privire la viitorul UAT Cimișlia, Cenac, Ciucur-Mingir, Ecaterinovca, Topala, Javgur și Gradiște”, Consiliul orășenesc Cimișlia DECIDE:

1. [bookmark: _Hlk233788741]Se aprobă amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște.
2. Se stabilește UAT Cimișlia rezultată în urma amalgamării voluntare va avea centrul administrativ în orașul Cimișlia, raionul Cimișlia.
3. Se constată că desemnarea orașului Cimișlia în calitate de centru administrativ este fundamentată pe datele colectate și analizate de Grupul de Lucru Comun, pe Formularul pentru determinarea centrului administrativ al unității administrativ-teritoriale amalgamate și estimarea transferurilor din Fondul de amalgamare voluntară a localităților, pe materialele elaborate în procesul de documentare, pe procesele verbale ale consultărilor publice desfășurate în unitățile administrativ-teritoriale participante.
4. Se aprobă Analiza privind respectarea condițiilor de bază și criteriilor pentru amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca Javgur și Gradiște, conform Anexei. 
5. Se pune în sarcina dlui Andronachi Sergiu, primarul orașului Cimișlia:
5.1 Recepționarea deciziilor de amalgamare voluntară aprobate de consiliile locale ale satelor Ciucur-Mingir, Topala, Cenac și comunelor Ecaterinovca și Javgur.
5.2 Transmiterea dosarului consolidat privind amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște către Cancelaria de Stat a Republicii Moldova.
6. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Cimișlia (or. Cimișlia, str. C. Stamati, 1).
	Președintele ședinței
	_____________________ / ____________________ /

	Contrasemnează:
Secretarul Consiliului comunal
	_____________________ / ____________________ /



Semnat la data de ___ __________ 2026



Anexă
La proiectul de decizie nr. 04/01 din ___.07.2026
„Cu privire la amalgamarea voluntară 
a unităților administrativ-teritoriale 
orașul Cimișlia, satele Ciucur-Mingir, 
Topala, Cenac și comunele Ecaterinovca, Javgur și Gradiște” 


Analiza privind respectarea condițiilor de bază și criteriilor pentru amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște.
În conformitate cu prevederile pct. 5 și 8 din Metodologia privind amalgamarea voluntară a unităților-administrativ teritoriale, aprobată prin Hotărarea Guvernului nr. 925/2023, a fost realizată analiza îndeplinirii condițiilor de bază și criteriilor obligatorii de amalgamare voluntară, după cum urmează:
1. Continuitatea teritorială:
Teritoriile orasului Cimișlia si ale satelor Ciucur-Mingir, Topala, Cenac și comunelor Ecaterinovca, Javgur și Gradiște formează un spațiu teritorial continuu, având hotare comune, fără enclave sau alte discontinuități teritoriale, fapt care asigură coeziunea teritorială esențială pentru administrarea eficientă și gestionarea optimă a resurselor comune.
2. Populația minim de 3 000 de locuitori: 
[bookmark: _Hlk235015281]Potrivit datelor Biroului National de Statistică, numărul total al populației cu reședinta obișnuită este următorul: orasul Cimișlia — 8883 locuitori, satul Ciucur-Mingir — 837 locuitori, satul Topala — 399 locuitori, satul Cenac — 875 locuitori, comuna Ecaterinovca — 918 locuitori, comuna Javgur — 895 locuitori, comuna Gradiște – 1120 locuitori. Astfel, populatia cumulată a celor patru localități este de 13.927 locuitori, depășind cu mult pragul minim obligatoriu de 3.000 locuitori și asigurând premise optime pentru dezvoltarea socio-economică durabilă și administrarea eficientă a serviciilor publice locale. 
3.  Distanța maximă până la centrul administrativ 
Distanța dintre centrul administrativ stabilit în orașul Cimișlia și centrele administrative ale satelor vizate nu depășește distanța de 15 km. Astfel, distanțele și timpii aproximativi de deplasare sunt următorii: către satul Ciucur-Mingir – circa 12 km (13 minute), către satul Topala – circa 13 km (15 minute), către satul Cenac – circa 12 km (10 minute), către comuna Ecaterinovca – circa 8 km (10 minute) către comuna Javgur – circa 14 km (21 minute), și către comuna Gradiște – 14 km (15 minute). Infrastructura rutieră existentă asigură o conectivitate eficientă între localitățile vizate și centrul administrativ, facilitând accesul populației la serviciile publice și exercitarea atribuțiilor administrative în condiții de accesibilitate și operativitate.
4. Determinarea centrului administrativ al UAT amalgamate:
[bookmark: _Hlk233897354]În urma analizei realizate, centrul administrativ al unitatii administrativ-teritoriale amalgamate a fost determinat conform urmatoarelor criterii: numarul total de locuitori, capacitatea fiscală per locuitor și capacitatea de furnizare a serviciilor publice. Pe baza acestor criterii, orasul Cimișlia, avand cel mai mare scor cumulat (3 puncte), a fost desemnat drept centru administrativ al unitatii amalgamate, conform Anexei.
5. Estimarea transferurilor din Fondul de amalgamare voluntară a localităților
Pentru susținerea procesului de amalgamare voluntară și asigurarea dezvoltării infrastructurii și capacităților administrative ale noii UAT amalgamate, sunt estimate următoarele transferuri financiare din Fondul de amalgamare voluntară a localităților: 
· Transferuri cu destinație specială pentru pregătirea proceselor de amalgamare voluntară: 600.000 lei;
· Transferuri cu destinație specială pentru dezvoltarea infrastructurii în UAT amalgamate: 61.503.756 lei;
· Transferuri pentru susținerea bugetelor locale ale UAT amalgamate: 2.000.000 lei (anual până în anul 2030).
TOTAL: 68.103.756 lei
În concluzie, unitățile administrativ-teritoriale analizate îndeplinesc integral condițiile cumulative prevăzute de legislație, argumentând astfel necesitatea și oportunitatea inițierii procesului de amalgamare voluntară în scopul consolidării unei unități administrativ-teritoriale viabile din punct de vedere administrativ, economic și social. 
Anexe: Formularul pentru determinarea centrului administrativ al UAT amalgamate și pentru estimarea transferurilor de la Fondul de amalgamare voluntară a localităților pentru selectarea centrului administrativ.





NOTĂ INFORMATIVĂ
la proiectul de decizie nr. 04/01 din ___.07.2026 „Cu privire la amalgamarea voluntară
a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște”

1. Denumirea autorului și, după caz, a participanților la elaborarea proiectului: proiectul de decizie a fost elaborat de Grupul de Lucru Comun constituit pentru coordonarea procesului de amalgamare voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște.
2. Condițiile care au impus elaborarea proiectului de decizie: proiectul de decizie este elaborat în conformitate cu prevederile Legii nr. 225/2023 privind amalgamarea voluntară a unităților administrativ-teritoriale și ale Hotărârii Guvernului nr. 925/2023 pentru aprobarea Metodologiei de amalgamare voluntară a unităților administrative teritoriale. Procesul de amalgamare a fost inițiat prin deciziile consiliilor locale ale unităților administrativ-teritoriale participante.
3. [bookmark: _Hlk233813429]UAT participante la proces: procesul de amalgamare voluntară vizează următoarele unități administrativ-teritoriale: orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște. UAT participante formează un cluster teritorial comun, cu legături geografice, sociale, economice și administrative directe. Localitățile se află într-o zonă de proximitate și pot beneficia de o abordare integrată în domeniul infrastructurii, serviciilor publice și dezvoltării economice locale și îndeplinesc condițiile prevăzute de art. 5 și art. 6 din Legea nr. 225/2023. Suprafața totală a viitoarei unități administrativ-teritoriale amalgamate constituie: Suprafață totală: 39.995 ha.
Populația totală a viitoarei unități administrativ-teritoriale amalgamate constituie 13.927 locuitori, conform datelor oficiale privind populația furnizate de Biroul Național de Statistică.
4. Modul de încorporare a actului în cadrul normativ în vigoare: proiectul se încorporează în sistemul actelor normative (art. 14 alin. (2) lit. k¹) din Legea nr. 436/2006 privind administrația publică locală şi în conformitate cu prevederile art. 8 şi 11 a Legii nr. 225/2023 privind amalgamarea voluntară a unităților administrativ-teritoriale şi a pct. 25, 39, 40 şi 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023. Tinând cont de criteriile stabilite la art. 5 din Legea nr. 225/2023 privind amalgamarea voluntară a unităților administrativ-teritoriale, se constată că unitățile administrativ-teritoriale propuse pentru amalgamare orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Javgur, întrunesc condițiile de bază prevăzute de lege. UAT-urile participante formează un teritoriu continuu şi compact, asiguránd coerența geografică a viitoarei unități administrativ-teritoriale amalgamate, iar populația cumulată a acestora depăşește pragul minim de 3.000 de locuitori, conform datelor oficiale disponibile. 
5. Centrul administrativ și denumirea viitoarei UAT
În urma analizei realizate, centrul administrativ al unitatii administrativ-teritoriale amalgamate a fost determinat conform urmatoarelor criterii: numarul total de locuitori, capacitatea fiscală per locuitor și capacitatea de furnizare a serviciilor publice. Pe baza acestor criterii, orasul Cimișlia, avand cel mai mare scor cumulat (3 puncte), a fost desemnat drept centru administrativ al unitatii amalgamate.
6. Consultarea publică și rezultatele sondajelor:
Proiectul de decizie privind amalgamarea voluntară, împreună cu documentele aferente, se supune consultării publice în UAT participante, în conformitate cu principiile transparenței decizionale. În cadrul consultărilor, cetățenii, reprezentanții instituțiilor publice, ai mediului asociativ, ai mediului economic și alte persoane interesate pot formula propuneri, obiecții și recomandări.
Pe parcurusl lunii iunie 2026 a fost realizat un sondaj comunitar privind percepțiile și prioritățile locuitorilor pentru viitoarea UAT Cimișlia-Ciucur-Mingir-Topala-Cenac-Ecaterinovca-Javgur-Gradiște. Rezultatele au caracter consultativ, dar oferă repere importante pentru stabilirea priorităților de investiții și a garanțiilor administrative necesare.
În cadrul procesului de consultare au fost distribuite în toate unitățile administrativ-teritoriale 7561 de ziare informative cu privire la procesul de amalgamare voluntară, editate și printate cu suportul AO Pune Umărul, și 7561 chestionare, dintre care au fost colectate și analizate 1406. Totodată a fost publicat și în format online chestionarul pe alerte.md. Ca urmare principalele priorități identificate de cetățeni sunt:
· [bookmark: _Hlk232428510]Reparația și întreținerea drumurilor locale;
· Modernizarea sistemului de alimentare cu apă
· Construcția, extinderea și conectarea la sistemul centralizat de canalizare;
· Îmbunătăţirea gestionării deşeurilor şi crearea serviciilor de salubrizare.
În scopul respectării prevederilor Legii nr. 239 din 13 noiembrie 2013 privind transparența procesului deçizional, proiectul deciziei este plasat pe panoul informativ, pe platforma particip.gov.md, site-ul primăriei www.cimislia.md și pagina oficială de facebook: Primăria Cimișlia. 
Fundamentarea economico-financiară: implementarea proiectului de decizie nu necesită cheltuieli bugetare. 
Conform Viziunii cu privire la viitorul UAT Cimișlia, Cenac, Ciucur-Mingir, Ecaterinovca, Topala, Javgur (se anexează), au fost stabilite principalele priorități comune, și anume:
	Reabilitarea drumurilor și infrastructurii rutiere

	Canalizare și sanitație publică

	Gestionarea deșeurilor solide

	Atragerea investițiilor și fondurilor UE

	Transport public și mobilitate


și Priorități specifice per localitate:
	Cimișlia
	Infrastructura sportivă regională; Modernizarea pieții orășenești.

	Cenac
	Stație de tratare a apei; Eficiența energetică a grădiniței.

	Ciucur-Mingir
	Eficiența energetică a turnurilor de apă și modernizarea rețelelor de apeduct; Siguranța traficului rutier.

	Ecaterinovca
	Asigurarea eficienței energetice a comunității prin construcția unui parc fotovoltaic; Eficiența energitică și modernizarea fântânilor arteziene din comunitate.

	Topala
	Eficiența energetică și modernizarea rețelelor de apeduct; Curățarea și amenajarea râulețului din localitate

	Javgur
	Eficiența energetică și modernizarea rețelelor de apeduct, iluminatului stradal și instituțiilor publice; Crearea spațiilor de agrement.



7. Rezultatele scontate: prin amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște se urmărește: 
· consolidarea capacității administrative; 
· creșterea capacității financiare; 
· îmbunătățirea accesului cetățenilor la servicii publice; 
· dezvoltarea infrastructurii locale;
· creșterea capacității de atragere a investițiilor și proiectelor de dezvoltare. 
9. Constatările expertizei anticorupție – NU SUNT. 
10. Constatările expertizei de compatibilitate - NU SUNT.
11. Documentele anexate la proiectul de decizie
· Analiza privind respectarea condițiilor de bază și criteriilor amalgamării voluntare
· Procesele-verbale ale Grupului de Lucru Comun;
· Tabelul de sinteză al propunerilor, obiecțiilor și recomandărilor recepționate în cadrul consultărilor publice;
· Viziunea actualizată/preliminară de dezvoltare a viitoarei UAT amalgamate Cimișlia;
· sinteza sondajului comunitar desfășurat în anul 2026 și sinteza sondajelor/consultărilor anterioare relevante;
· dovezile de publicare/afișare a anunțurilor și procesele-verbale ale consultărilor publice, după caz.
12. Concluzii: Prin aprobarea proiectului, Consiliul orășenesc Cimișlia confirmă voința de a participa la formarea unei UAT mai puternice, cu centru administrativ în orașul Cimișlia, dar cu obligația administrativă și politică de a garanta accesul echitabil la servicii publice și investiții pentru toate localitățile componente: orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște. 
Elementele prioritare care trebuie reflectate în continuare în Viziune și în documentele de implementare sunt: canalizarea și epurarea apelor uzate, drumurile locale, alimentarea cu apă, modernizarea serviciilor publice, transparența decizională și repartizarea echilibrată a investițiilor între orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște. 
13. Privind participarea comunei Gradiște la procesul de amalgamare voluntară
Ulterior inițierii procesului de amalgamare voluntară de către unitățile administrativ-teritoriale participante, comuna Gradiște și-a exprimat intenția de a se alătura acestui proces.
Prin Deciziile Consiliului comunal Gradiște nr. 7/1, nr. 7/2 și nr. 7/3 din 10 iulie 2026, a fost aprobată participarea comunei Gradiște la procesul de amalgamare voluntară, precum și inițierea procedurilor necesare în acest sens.
În prezent, comuna Gradiște se află în etapa de consultare a populației prin realizarea chestionării locuitorilor, în vederea identificării opiniei comunității privind participarea la procesul de amalgamare voluntară și a priorităților de dezvoltare ale localității.
Ulterior finalizării procesului de chestionare și analizei rezultatelor obținute, comuna Gradiște va prezenta Grupului de Lucru Comun informațiile relevante și o notă informativă privind rezultatele consultării populației, pentru a fi luate în considerare la redactarea viziunii de dezvoltare a noii unități administrativ-teritoriale amalgamate.


Autor: Grupul de Lucru Comun pentru amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște.

